अगर आप कहें कि इससे कहीं ज्यादा लोग इस कोशिश में लगे हैं तथा ऐसी आकांक्षा पाल रहे हैं, तो मैं कहूँगा कि उनकी कोशिश तथा आकांक्षा बँटी हुई, बिखरी हुई, छितरायी हुई है, उन्हें एक उद्देश्य के प्रति घनीभूत होना है और थोड़े-से धैर्य का प्रदर्शन करना है। जैसे कि धूप कागज के टुकड़े को नहीं जलाती, मगर जब आतशी शीशे की मदद से मात्र 1 वर्ग ईंच की धूप को संघनित किया जाता है, एक विन्दु पर केन्द्रित किया जाता है और थोड़े-से धैर्य का प्रदर्शन किया जाता है, तो वह कागज को जला सकती है।